CELEX: 62014TN0737
Language: mt
Date: 2014-10-24 00:00:00
Title: Kawża T-737/14: Rikors ippreżentat fl- 24 ta’ Ottubru 2014 – Vnesheconombank vs Kunsill

12.1.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 7/41
            
         Rikors ippreżentat fl-24 ta’ Ottubru 2014 – Vnesheconombank vs Kunsill
   (Kawża T-737/14)
   (2015/C 007/46)
   Lingwa tal-kawża: l-Ispanjol
   
      Partijiet
   
   
      Rikorrenti: Bank for Development and Foreign Economic Affairs (Vnesheconombank) (Moska, ir-Russja) (rappreżentanti: J. Viñals Camallonga u J. Iriarte Ángel, avukati)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tannulla l-Artikolu 1 tad-Deċiżjoni tal-Kunsill 2014/512/PESK, tal-31 ta’ Lulju 2014, sa fejn jikkonċernaha u teskludiha mill-anness tagħha;
            
         
               —
            
            
               tannulla l-Artikolu 5 tar-Regolament (UE) tal-Kunsill Nru 833/2014, tal-Kunsill tal-31 ta’ Lulju 2014, sa fejn jikkonċernaha u teskludiha mill-Anness III tagħha;
            
         
               —
            
            
               tannulla l-Artikolu 1 il-ġdid tad-Deċiżjoni tal-Kunsill 2014/659/PESK, tat-8 ta’ Settembru 2014, sa fejn jikkonċernaha u teskludiha mill-Anness I tagħha;
            
         
               —
            
            
               tannulla l-Artikolu 5 il-ġdid tar-Regolament (UE) tal-Kunsill Nru 960/2014, tat-8 ta’ Settembru 2014, sa fejn jikkonċernaha u teskludiha mill-anness li fiha hija inkluża, u
            
         
               —
            
            
               tikkundanna għall-ispejjeż lill-Kunsill tal-Unjoni Ewropea.
            
         
      Motivi u argumenti prinċipali
   
   Dan ir-rikors qiegħed isir kontra r-regoli msemmija hawn fuq, dwar miżuri restrittivi mmotivati minn azzjonijiet tar-Russja li jiddestabilizzaw is-sitwazzjoni fl-Ukrajna, sa fejn dawn jikkonċernaw lir-rikorrenti.
   Insostenn tar-rikors tagħha, ir-rikorrenti tinvoka sitt motivi.
   
               1.
            
            
               L-ewwel motiv, ibbażat fuq ksur tal-obbligu ta’ motivazzjoni, peress li r-regoli kkontestati ma għandhom l-ebda motivazzjoni rigward VEB, u dan jipprekludi milli ssir difiża xierqa.
            
         
               2.
            
            
               It-tieni motiv, ibbażat fuq żball manifest ta’ evalwazzjoni tal-fatti li fuqhom huma bbażati d-dispożizzjonijiet ikkontestati, peress li ma għandhomx bażi fattwali u ta’ prova reali.
            
         
               3.
            
            
               It-tielet motiv, ibbażat fuq il-ksur tad-dritt għal rimedju ġudizzjarju effettiv sa fejn jikkonċerna l-motivazzjoni tad-dispożizzjonijiet, in-nuqqas ta’ provi tal-motivi allegati u d-drittijiet ta’ difiża u tal-proprjetà, peress li ma ġewx osservati r-rekwiżiti ta’ motivazzjoni u l-ħtieġa li jkunu prodotti provi reali, li jaffettwa d-drittijiet l-oħra. Id-dritt ta’ difiża kien speċifikatament miksur, peress li l-Kunsill, minkejja t-talba rilevanti u f’waqtha, dam ħafna sabiex jieħu proċeduri dixxiplinarji, li kienu qosra u sempliċi sabiex isiru, u b’hekk ostakola l-preparazzjoni xierqa tajba tad-difiża tagħha mir-rikorrenti.
            
         
               4.
            
            
               Ir-raba’ motiv, ibbażat fuq abbuż ta’ poter, peress li hemm indizji oġġettivi, preċiżi u konkordanti li bihom jista’ jiġi sostnut li l-Kunsill meta adotta l-miżuri punittivi allega għanijiet differenti minn dawk allegati minnu.
            
         
               5.
            
            
               Il-ħames motiv, ibbażat fuq il-ksur tad-drittijiet tal-proprjetà, sa fejn ġie limitat severament mingħajr ġustifikazzjoni reali u mingħajr ma ġie osservat il-prinċipju ta’ proporzjonalità.
            
         
               6.
            
            
               Is-sitt motiv, ibbażat fiq ksur tal-prinċipju ta’ ugwaljanza fit-trattament, peress li ġiet ippreġudikata l-pożizzjoni analoga ta’ VEB fis-swieq differenti mingħajr ma hemm ebda raġunijiet għal dan.